கடந்த ஆண்டில் லேபர் கட்சியின் 172 நாடாளுமன்ற உறுப்பினர்கள் இதே ஜெர்மி கோர்பினுக்கு எதிராக நம்பிக்கை இல்லா தீர்மானத்தினை நிறைவேற்றி அவரை இழிவு படுத்தினர் என்பதையும் இங்கு நினைவில் கொள்ள வேண்டும். இவர் தலைமையில் லேபர் கட்சி தேராது என ஊடகங்கள் பல ஆரூடம் கூறியிருந்தன. ஆனால், மக்கள் மன நிலையோ வேறு விதமாக இருந்தது. யூகவ் அமைப்பு நடத்திய தேர்தல் கருத்துக் கணிப்பின்படி, 40 வயதிற்கு கீழ் உள்ளவர்களில் 61.5 சதவீதத்தினர் ஜெர்மி கோர்பினின் லேபர் கட்சியினை ஆதரிக்கிறார்கள் எனவும், 23 சதவீத இளைஞர்களே கன்சர்வேடிவ் கட்சியினை ஆதரிக்கிறார்கள் எனவும் தெரிகிறது.